Pangkat enam bintang

Pangkat enam bintang adalah satu cadangan jangka pendek gred khas tahun 1955 yang lebih tinggi dari pangkat lima bintang, yang akan dipakai oleh General of the Armies Amerika Syarikat. Pangkat ini juga secara singkat dipertimbangkan pada akhir Perang Dunia II di Asia, sejurus sebelum Operasi Downfall (iaitu rancangan penyerbuan ke atas kepulauan halaman Jepun), yang berpotensi menyaksikan kemunculan pangkat enam bintang Admiral of the Navy, setaraf dengan General of the Armies dan lebih tinggi dari pangkat lima bintang Fleet Admiral.

 Sejarah 
Pada 21 Januari 1955, satu draf resolusi telah dicadangkan kepada Senat AS untuk memberi kuasa Presiden AS Dwight D. Eisenhower melantik Douglas MacArthur, ketika itu berpangkat General of the Army, ke pangkat lebih tinggi "General of the Armies Amerika Syarikat sebagai pengiktirafan besar jasa khidmat baktinya kepada negara", serta "pelantikan tersebut akan berkuatkuasa pada ulang tahun ke-75 kelahirannya, 26 Januari 1955."US Senate Joint Resolution 26, 21 January 1955. Cadangan itu mempunyai sedikit peluang untuk diluluskan dan tidak pernah di undi. Dalam buku-buku yang diterbitkan beberapa dekad kemudian, beberapa orang penulis menggambarkan cadangan pangkat ini sebagai pangkat enam bintang.

Pangkat General of the Armies pernah dikurniakan sebelum ini, pada tahun 1919, kepada Jeneral aktif empat bintang John J. Pershing. Memandangkan pangkat lima bintang tidak wujud ketika itu, konsep pangkat enam bintang ini boleh dipertikaikan. Tanda-tanda yang digunakan untuk mengenal pasti pangkat baru Pershing sebagai jeneral yang lebih tinggi ialah susunan baris empat bintang emas (bukan perak).

Pangkat Admiral of the Navy telah dicipta untuk George Dewey pada tahun 1903, sebagai mengiktiraf kemenangannya dalam Pertempuran Teluk Manila semasa Perang Sepanyol–Amerika, dan tarikh pangkat telah diundur ke tahun 1899. Pada 1944, pihak Tentera Laut AS mengisytiharkan pangkat Dewey lebih senior dari pangkat Fleet Admiral lima bintang yang baru diwujudkan. 

Pada tahun 1976, sebagai sebahagian daripada memperingati ulang tahun ke-200 AS, Jeneral George Washington telah dinaikkan pangkat secara anumerta ke General of the Armies Amerika Syarikat.Department of the Army Order 31-3, (13 March 1978). Department of the Army order to enact Public Law 94-479. Walaupun undang-undang tidak menyatakan jumlah bintang yang sebenar, beberapa surat khabar AS dan Ahli Kongres menyifatkan ini sebagai pangkat enam bintang. Pelantikannya ialah berkhidmat sebagai "Jeneral dan Panglima Besar Tentera Darat Koloni Bersatu".Cont'l Cong., Commission for General Washington, in 2 Journals of the Continental Congress, 1774-1789 96-7 (Library of Cong. eds., 1905).Cont'l Cong., Instructions for General Washington, in 2 Journals of the Continental Congress, 1774-1789 100-1 (Library of Cong. eds., 1905).

 Galeri 

+Hanya mereka sebagai pegawai berbendera yang bertaraf enam bintang dalam sejarah ketenteraan AS dan lencana pangkat pilihan mereka150px   150px150px

Lihat juga
 Reka bentuk insignia tentera AS
 Penggunaan asal Heraldik bintang pecah lima

 Rujukan 

Category:Pangkat tentera
Category:Pegawai 6 bintang 
Category:Ketenteraan